|  |  |  |  |  |
| --- | --- | --- | --- | --- |
|  | Vår dato | Deres dato | Vår referanse | Vår saksbehandler |
| 20.05.2021 |  | 21/00332-5 | Mildrid Beate Kronborg Økland |
| Avdeling | Deres referanse | Arkivkode | Direkte telefon |
| Utdanningsforbundet Vestland |  | 073.2 | 23138556 |
|  |  |  |  |

# Lokal fylkesinfo 5 - Skuleringsplan og kursdatoar for lokallags- og arbeidsplassnivå Utdanningsforbundet Vestland hausten 2021

Sjå utfyllande informasjon under tabellen.

Kursplan for fylkeslaget er vedtatt i fylkesstyret no i april. Grunna koronasituasjonen, vil det kome ein revidert kursplan allereie i midten av august. Fylkesstyret har utarbeidd ein møteplan også, men denne skal handsamast att i styremøte i juni og blir sendt i etterkant av møtet.

Oppdatert 20.05.21

|  |  |  |  |
| --- | --- | --- | --- |
| **Veke** | **Dato** | **Kurs og målgruppe** | **Stad** |
| 33 | 19.08. | Kurs for **nye** lokallagsleiarar og HTV | Digitalt |
| 34 | 26.08. | Kurs for lokallagsleiarar, HTV og FST | Digitalt |
| 35 |  |  |  |
| 36 | 07.-08.09. | Sentralt kurs:  Kurs for **nye** lokallagsleiarar | Ikkje avklart |
| 37 | 14.-15.09.  *(kan bli endring av dato)*  15.-16.09. | Kurs for AT i vidaregåande opplæring  Kurs for lokallagsleiarar, HTV og FST | Ikkje avklart, i nordfylket  Same stad som ovanfor (nordfylket) |
| 38 | 22.-23.09. | Frist for gjennomføring av TV1 i lokallaga.  Sentralt kurs:  Kurs for **nyvalde** hovudtillitsvalde | Ikkje avklart |

|  |  |  |  |
| --- | --- | --- | --- |
| 39 | 27.-29.09.  28.-29.09.  29.-30.09. | TV2 skule (for nye i sørfylket + Gulen + FAS)  Sentralt kurs:  Kurs for forhandlingsleiarar  Kurs for lokallagsleiarar, HTV og FST **region 2** | Bergen  Ikkje avklart  Bergen |
| 40 | 04.-06.10.  06.-07.10. | TV2 skule og barnehage (for nye i nordfylket)  Kurs for lokallagsleiarar, HTV og FST **region 1** | Loen  Loen |
| 41 | Haustferie |  |  |
| 42 | 18.-20.10.  20.-21.10. | TV2 barnehage (for nye i sør + Gulen og privat tariffområde)  Kurs for lokallagsleiarar, HTV og FST **region 3** | Bergen  Bergen |
| 43 |  |  |  |
| 44 |  |  |  |
| 45 | 10.-11.11. | Kurs for lokallagsleiarar, HTV og FST | Ikkje avklart |
| 46 |  |  |  |
| 47 | 23.-24.11.  *(kan bli endring av dato)* | Kurs for AT i vidaregåande opplæring | Bergensområdet |
| 48 |  |  |  |
| 49 |  |  |  |
| 50 | 16.12. | Lokallagsleiarsamling | Digitalt |
| 51 |  |  |  |

**Kurs og samlingar som ikkje er avklart enno:**

* Dato for Fylkesforum Vestland. Blir sannsynlegvis lagt til veke 48 eller 49. Fylkesstyret har vedteke at det første fylkesforumet skal setjast saman av FST, lokallagsleiarane, hovudtillitsvalde og organisasjonsfrikjøpte i lokallaga som har 10% frikjøp eller meir.
* Ungseminar: Fylkesstyret vurderer å arrangere eit ungseminar i løpet av hausten eller våren 2022. Omfanget av dette er ikkje vedtatt enno.
* Datoar for webinar/digitale kurs for leiarmedlemmer er ikkje avklart enno.
* Det kan bli kalla inn til digitale kurs for lokallagsleiarane og hovudtillitsvalde på noko kortare varsel.

Følgande er henta frå fylkesstyresaken om skuleringstilbodet i fylkeslaget hausten 2021:

1. **Grunnskulering av nye tillitsvalde**

Grunnskuleringa gjeld alle nye tillitsvalde, med unntak av tariffområde stat som får skuleringa sentralt på TV2, TV3. Grunnskuleringa i Vestland vil ha følgande organisering:

* TV1 i lokallaga. Lokallaga har skuleringsansvaret og dette er i utgangspunktet tenkt som eit regionalt samarbeid i september kvart år. Grunna koronasituasjonen ønsker vi at kvar enkelt lokallag tek ansvar for sine nye tillitsvalde hausten 2021.
* TV2 blir arrangert i oktober, fordelt på tre kurs og over tre veker – eitt i nord og to sør i fylket. Oppstart dag 1 ved lunsjtider og slutt dag 3 til lunsj.

1. **Tilbod til dei hovudtillitsvalde, alle tariffområde**

**Organisering**

På same måte som grunnskuleringa for nye tillitsvalde er prioritert, må systematisk skulering av dei hovudtillitsvalde vere eit prioritert område for fylkeslaget. Dette må omfatte alle tariffområde som er representert i lokallaga og hovudtillitsvalde i fylkeskommunen. Lange reiseavstandar gjer at ein ikkje kan ha hyppige samlingar fysisk med dei hovudtillitsvalde, samstundes som det er viktig at fylkeslaget i sine første år legg til rette for felles kurs for heile fylket.

Kursutvalet legg fram forslag om å arrangere det første kurset til hausten digitalt på ein dag, saman med lokallagsleiarane. Sjølv om det er usikkerheit knytt til gjenopningsplanen, velger vi også å legge inn eit kurs over to dagar (LL, HTV og FST) i midten av september. Deretter blir det tre regionale samlingar i oktober, rett i etterkant av TV2. Då sparar vi fylkesstyret og tilsette for reisetid også. I november legg kursutvalet opp til eit fysisk kurs over to dagar. I tillegg kjem digitale dagskurs og meir spontane digitale samlingar med dei hovudtillitsvalde.

**Regionsinndeling – kurs for HTV saman med lokallagsleiarane og FST:**

**Region 1.** **Kursstad Loen:**   
Sunnfjord, Bremanger, Kinn, Stad, Hyllestad, Askvoll, Solund, Gloppen, Stryn, Sogndal, Høyanger, Årdal, Luster, Lærdal, Aurland, Vik 

**Region 2. Kursstad Bergen:**Bergen, Askøy, Bjørnafjorden, Øygarden, Alver, Modalen, Masfjorden, Gulen, Osterøy, Fedje, Austrheim 

**Region 3.** **Kursstad Bergen:**   
Voss, Vaksdal, Eidfjord, Ulvik, Ullensvang, Kvam, Samnanger,Stord, Bømlo, Etne, Sveio, Fitjar, Tysnes, Austevoll, Kvinnherad

**Skuleringstema og skulering i eit lengre perspektiv**

I skuleringa vi gjennomfører, er det viktig at vi fangar opp tema som er aktuelle over tid, dagsaktuelle og som er både tariffspesifikke og felles for alle tariffområde. Tal på tema for skulering er mangfaldig og omfattande. Vi ser at fleire tema blir handsama over to dagar på sentrale kurs, mens vi ofte berre har eit par timar til rådigheit på våre kurs. Det er difor viktig å lage ei heilskapleg plan for skulering av hovudtillitsvalde og arbeidsplasstillitsvalde. Her er det muleg å tenke ein årshjultankegang for fleire tema: Ha økter over 1-3 timar på fysiske kurs. Desse blir følgt opp med webinar og/eller nye økter på neste fysiske kurs. Nokre døme er skulering i kommunebudsjett og kommuneøkonomi, arbeid med personalsaker, tema innanfor arbeidsmiljø.

**Tilbod for nye hovudtillitsvalde**

Nye hovudtillitsvalde blir vald i mars/april og tek til i verva sine 1. august. Nokre av dei har bakgrunn som arbeidsplasstillitsvalde, mens andre ikkje har denne erfaringa. Det er viktig med tett oppfølging av dei nye i sitt første år som tillitsvalde. Sentralleddet tilbyr eit kurs for nye hovudtillitsvalde tidleg om hausten. Fylkesstyret vedtok i november at dei nye skal inkluderast i grunnskuleringa, i tillegg til å ha ei eiga samling for saman med nye lokallagsleiarar i juni. Kursutvalet foreslår at det også blir eiga digital samling for dei nye tidleg på hausten.

1. **Tilbod til arbeidsplasstillitsvalde utover grunnskuleringa**

Begge dei tidlegare fylkeslaga hadde ein tradisjon med «storkurs» der alle tillitsvalde på alle nivå blei samla på felles kurs. Fylkesstyret meinte det var viktig å gje eit kurstilbod til alle tillitsvalde på alle nivå – eit «storkurs». Difor planla kursutvalet for regionale storkurs, 8 totalt. Grunna koronasituasjonen vart desse avlyst og erstatta med digitale dagskurs for tillitsvalde innanfor medlemsgruppene barnehage, grunnskule og vidaregåande opplæring.

Kursutvalet ser ikkje at det er rom for å gjennomføre «storkurs» til hausten. Men det er framleis viktig at tillitsvalde innanfor nokre område får sine eigne møteplassar i regi av fylkeslaget. Dette gjeld tillitsvalde innanfor vidaregåande opplæring, nokre små område innanfor ulike medlemsgrupper, som til dømes vaksenopplæringa, Spekter helse, UH-sektoren, privat tariffområde, oppvekstsenter, PP-tenesta osb. Nokre av desse tilboda kan arrangerast i samarbeid med lokallagnivå og andre må sjåast i samanheng med utviklinga av nettverksarbeidet som nettopp er starta. Slike tilbod kan vere fysiske, men det kan også vere digitale samlingar.

1. **Tilbod til unge tillitsvalde/medlemmer**

Fylkesstyret ønsker at vi skal gi eit tilbod til unge medlemmer, som eit supplement til tilbod dei får i eigne lokallag. Dette kan vere ein god rekrutteringsarena inn i organisasjonen. Utvalet foreslår at vi startar opp med eit todagars ungseminar for unge tillitsvalde. Dette skal følgjast opp med samlingar for unge medlemmer i samarbeid med Pedagogstudentene og lokallaga der høgskulane og universitetet har campus: Sogndal, Stord og Bergen. Grunna koronasituasjonen var det ikkje rom for eit ungseminar våren 2021. Kursutvalet meiner samarbeidet må setjast i gang til hausten og deretter prøve å implementere dette i haustens skuleringsplan. Kursutvalet ønsker framleis at fylkesstyret avklarar kven som skal administrere eit ungseminar.

1. **Tilbod til leiarmedlemmene**

Tillitsvalde leiarar blir innkalla av sentralleddet til eit sentralt kurs våren 2021. I tillegg blir det arrangert styrarkonferanse og skuleleiarkonferanse i regi av Utdanningsforbundet sentralt. Etter planen skal desse gjennomførast fysisk i Oslo 25.-26. oktober (Skuleleiarkonferansen) og 3.-4. november (Styrarkonferansen). Tilbodet vårt fylkeslag skal tilby leiarmedlemmene, skal vere eit supplement til tilbod dei får sentralt og i sine eigne lokallag.

Fellesstyret si tilråding i fusjonsprosessen var å mellom anna arrangere ei samling for leiarmedlemmer i forkant av leiarkonferansar som blir arrangert i eige fylke. Grunna mellom anna koronasituasjonen finst ikkje slike konferansetilbod og koronasituasjonen tvang også fram nye kurs- og møteformer. Fylkesleiinga har vore i dialog med KS, som signaliserer at det er eit sterkt ønske om eit partnarskap mellom KS, lærarorganisasjonar (uklart om det berre blir Utdanningsforbundet) og UH-sektoren for å stable på beina ein årleg leiarkonferanse, etter mønster som var i Sogn og fjordane. Dette vil vere eit tilbod til alle leiarar i fylket. Detaljane om ein slik konferanse vil ta form i løpet av hausten. Fylkesstyret bør signalisere kva vi skal melde tilbake her.

Våren 2021 har fylkeslaget prøvd ut digitale, kortkurs/webinar for leiargruppa. Det var godt digitalt frammøte på det aller første kurset 29. april (over 100 deltakarar) og eit nytt er planlagt 20. mai.

Også til hausten vil det vere nødvendig å tenke alternative møteplassar for denne gruppa og vi har allereie annonsert at det blir digitale kurs/webinar til hausten. Leiarrådet bør drøfte kva tema/område leiarmedlemmene treng skulering i og bringe dette inn for kursutvalet.

Styrernytt og Skoleledernytt, som er administrert frå sentralt, reklamerer for eit kurs for leiarmedlemmer i Utdanningsforbundet som er ferdig utarbeidd, sjå [Kurs for ledere (utdanningsforbundet.no)](https://www.utdanningsforbundet.no/tillitsvalgtpluss/tillitsvalgtopplaringen/temakurs/kurs-for-ledere/) Dette kan ha skapt ei forventning om at vårt fylkeslag skal arrangere eit slik kurs eller ei forventning om at lokallaga tek ansvar for ei slik skulering. Om slike kurs skal vere fysisk, med overnatting, må ein sjå både på økonomi, tal deltakarar og evt. regionvis inndeling. Kursutvalet ønsker ei tilbakemelding frå fylkesstyret og leiarrådet på dette området før ein arbeider vidare med ei heilskapleg plan.

Leiarmedlemmer i vidaregåande opplæring skal ha tilbod om leiarforum gjennom sine hovudtillitsvalde i samarbeid med fylkeslaget.

1. **Bruk av webinar, Zoom, Teamsmøte**

I punkt 2 blei det skissert at skuleringa innanfor enkelte område krev ei organisert kursrekke med kombinasjon av fysiske kurs og kortare digitale møte/webinar. Kursutvalet meiner fylkeslaget i større grad bør utnytte bruken av webinar. I forlenginga av denne saken kan fylkeslaget velje å lage ein plan for desse, fortsetje med ein ad hoc-praksis eller kombinere dette.

Kursutvalet må jobbe tett med arbeidsutvalet for å på kort varsel arrangere korte digitale ad hoc-møter med underliggande ledd ved aktuelle saker som oppstår. I tillegg må kursutvalet ha dialog med dei andre utvala og kontaktpersonane for høve til å setje opp aktuelle webinar.

Fylkeslaget har kjøpt inn lisensar på Zoom meeting, med 10 «hostar» (vert). Vi har no gjort oss god erfaring med bruk av zoom og har etter kvart både tillitsvalde og tilsette som beherskar dette verktøyet og som er teknisk ansvarleg på dei digitale kursa.

Kursutvalet ser framleis at vi må arbeide meir med kursform på dei digitale flatene, både organisatorisk og pedagogisk. Sjølv om vi håpar at det til hausten blir fleire fysiske kurs, vil digitale samlingar framleis vere eit viktig supplement i mellom anna kursverksemda vår.

1. **Andre kurstilbod hausten 2021**

Det siste året har vore prega av pandemien og mange ser fram til fysiske kurs og samlingar. Det er likevel gode erfaringar å ta med vidare frå dette året, knytt til organiseringa av digitale kurs og webinar. Fylkesstyret bør legge til rette for webinar knytt til ulike tema og for ulike medlemsgrupper. Her kan vi hente erfaring frå både eige og andre fylkeslag. Digitale samlingar på kort varsel for underliggande ledd kan også vere eit pluss for organisasjonsdialogen.

Enkelte lokallag har organisasjonstillitsvalde på større frikjøp. Desse må vi prøve å inkludere i skuleringa vår. Desse er av eit mindre omfang og vil vere naturleg å inkludere mellom anna når det er kurs der hovudtillitsvalde er målgruppe.